Όταν ο σπλήνας επιδιορθωθεί ή αφαιρεθεί, η ανάρρωση μπορεί να απαιτήσει αρκετές εβδομάδες.
Είναι πολύ σημαντικό το άτομο να ξεκουράζεται και να επιτρέψει στο σώμα του να επουλωθεί. Θα πρέπει να επιστρέψει στις καθημερινές του δραστηριότητες μόνο όταν λάβει την έγκριση από το γιατρό. Στους αθλητές προτείνεται ήπια φυσική δραστηριότητα για τρεις μήνες πριν επιστρέψουν στη συνήθη προπόνηση.
Ένα άτομο μπορεί να ζήσει χωρίς τον σπλήνα, αλλά ο ρόλος του στο ανοσοποιητικό σύστημα σημαίνει ότι η αφαίρεση ή ο τραυματισμός του μπορεί να επηρεάσουν την ικανότητα του σώματος να καταπολεμά λοιμώξεις. Αυτό πρακτικά μεταφράζεται στο ότι όλοι όσοι έχουν υποβληθεί σε σπληνεκτομή θα πρέπει να εμβολιαστούν ενάντια στον πνευμονιόκοκκο (Pneumococcus). Οι ασθενείς υψηλού κινδύνου θα πρέπει επίσης να εμβολιαστούν ενάντια των Meningococcus και Haemophilus influenzae τύπου β.
Τα εμβόλια συνήθως δίδονται 14 ημέρες πριν τη σπληνεκτομή ή 14 ημέρες μετά τη χειρουργική επέμβαση σε επείγοντα περιστατικά.
Τα παιδιά που έχουν υποβληθεί σε σπληνεκτομή μπορεί να χρειαστεί να λαμβάνουν καθημερινώς αντιβιοτικά για την πρόληψη λοιμώξεων. Αυτό μπορεί να είναι επίσης σημαντικό για άτομα με αυτοάνοσες νόσους, όπως ο HIV, και για τα δύο επόμενα χρόνια μετά τη σπληνεκτομή.
Ακόμη και μετά την ανάρρωση, είναι πολύ σημαντικό να ενημερώνετε τους γιατρούς που επισκέπτεστε ότι δεν έχετε σπλήνα, διότι αυτό μπορεί να επηρεάσει μελλοντικές θεραπείες.